ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660004950

ขอให้เร่งดำเนินการก่อสร้างถนนให้แล้วเสร็จ บริเวณ นิคมอุตสาหกรรมลาดกระบัง ถนนเลียบคลองลำกอไผ่ แขวงลำปลาทิว เขตลาดกระบัง กรุงเทพมหานคร จุดสังเกตจากถนนฉลองกรุง 49 ตัดเข้ามาซอยฮอนด้า (ประชาชนในพื้นที่เรียก) เนื่องจากในซอยมีบริษัทไทยฮอนด้า สาขานิคมอุตสาหกรรมลาดกระบัง มีการก่อสร้างถนนยาวประมาณ 900 กว่าเมตร (ตามผู้ร้องแจ้ง) เนื่องจากผู้ร้องแจ้งว่าภายในซอยมีการก่อสร้างถนน ตั้งแต่วันที่ 28 กันยายน 2565 ปีที่ผ่านมา จนถึงปัจจุบัน (วันที่ 6 กุมภาพันธ์ 2566) มิได้ดำเนินการก่อสร้างถนนให้แล้วเสร็จ โดยเจ้าหน้าที่ก่อสร้างถนนหยุดทำการประมาณ 4-5 วันแล้ว ซึ่งการก่อสร้างถนนยังไม่เสร็จสิ้น และปิดเส้นทางถนน (ตามผู้ร้องแจ้ง) ประชาชนไม่สามารถสัญจรไป-มา เส้นทางดังกล่าวได้ ประกอบกับผู้ร้องประสงค์ให้หน่วยงานที่เกี่ยวข้องลงพื้นที่ตรวจสอบอุปกรณ์การก่อสร้างถนนที่ไม่ได้มาตรฐาน เนื่องจากผู้ร้องพบเห็นเส้นเหล็กเล็กมาก มีข้อสงสัยว่า เหล็กได้รับตามมาตรฐานนำมาก่อสร้างถนนได้หรือไม่ อย่างไร ทั้งนี้การก่อสร้างถนนไม่แล้วเสร็จจึงส่งผลกระทบต่อประชาชนที่อาศัยอยู่ในพื้นที่ในชุมชน อาทิ ผู้ป่วยติดเตียง , ผู้สูงอายุ อาศัยอยู่เป็นจำนวนมาก เนื่องจากในพื้นที่มีฝุ่นละอองจากการก่อสร้างถนน ประกอบกับช่วงนี้มีฝุ่น pm 2.5 ซึ่งตื่นเช้ามาฝุ่นก็ฟุ้งกระจายไปทั่วพื้นที่ดังกล่าวเป็นจำนวนมาก มีลักษณะคล้ายๆหมอก ตลอดเวลา 24 ชั่วโมง ซึ่งเป็นชุมชนที่แออัดอีกด้วย ผู้ร้องจึงเป็นห่วงสุขภาพและความปลอดภัยของประชาชนที่อาศัยในพื้นที่ จึงมีความคิดเห็นว่า เจ้าหน้าที่ฝ่ายสิ่งแวดล้อมที่รับผิดชอบบริเวณดังกล่าว ควรลงพื้นที่สำรวจความเป็นอยู่ของประชาชนในพื้นที่ว่าได้รับเดือดร้อนหรือได้รับปัญหาเรื่องฝุ่นละอองมากน้อยแค่ไหน ประกอบกับให้จัดสรรเจ้าหน้าที่เข้าไปทำการฉีดน้ำบนท้องถนนเพื่อแก้ปัญหาฝุ่นละออง เพื่อบรรเทาความเดือดร้อนให้แก่ประชาชนในพื้นที่ด้วย เบื้องต้นเคยแจ้งเรื่องไปยังสมาชิกสภาผู้แทนราษฎรกรุงเทพมหานคร เขตลาดกระบัง รับทราบแล้ว จึงประสงค์ให้หน่วยงานที่เกี่ยวข้องลงพื้นที่ดำเนินแก้ไขปัญหากรณีดังกล่าวโดยเร็ว 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata